

คำสั่งกรมสรรพากร

ที่ ท.ป.274/๒๕60
เรื่อง มอบอำนาจให้ออกหมายเรียก เอกสาร หรือหลักฐานเกี่ยวกับข้อมูลบัญชีเงินฝากธนาคาร

ของผู้ค้างภาษีอากร และหลักฐานเกี่ยวกับข้อมูลการถือหลักทรัพย์
ของผู้ค้างภาษีอากรแบบอิเล็กทรอนิกส์ ตามมาตรา ๑๒ ตรี แห่งประมวลรัษฎากร

-------------------------------

               เพื่อให้การออกหมายเรียก เอกสาร หรือหลักฐานเกี่ยวกับข้อมูลบัญชีเงินฝากธนาคารของผู้ค้าง
ภาษีอากร และหลักฐานเกี่ยวกับข้อมูลการถือหลักทรัพย์ของผู้ค้างภาษีอากรแบบอิเล็กทรอนิกส์
ตามมาตรา ๑๒ ตรี แห่งประมวลรัษฎากร เพื่อประโยชน์ในการดำเนินการ ตามมาตรา ๑๒
แห่งประมวลรัษฎากร เป็นไปอย่างมีประสิทธิภาพ อาศัยอำนาจตามความในมาตรา ๓๘
แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ. ๒๕๕๐ มาตรา ๒ และมาตรา ๑๒ แห่งประมวลรัษฎากร
อธิบดีกรมสรรพากรจึงมีคำสั่ง ดังต่อไปนี้

                ข้อ ๑ ให้ยกเลิกคำสั่งกรมสรรพากร ที่ ท.ป. ๒๓๘/๒๕๕๘ เรื่อง มอบอำนาจให้ออก
หมายเรียกเอกสาร หรือหลักฐานเกี่ยวกับข้อมูลบัญชีเงินฝากธนาคารของผู้ค้างภาษีอากร ลงวันที่
๑๖ กุมภาพันธ์ พ.ศ. ๒๕๕๘

                ข้อ ๒ มอบอำนาจให้รองอธิบดี ที่กำกับดูแลและปฏิบัติราชการแทนอธิบดีกรมสรรพากร
ในเรื่องราชการของสำนักมาตรฐานการจัดเก็บภาษี เป็นผู้มีอำนาจออกหมายเรียก เอกสาร
หรือหลักฐานเกี่ยวกับข้อมูลบัญชีเงินฝากธนาคารของผู้ค้างภาษีอากร และหลักฐานเกี่ยวกับข้อมูล
การถือหลักทรัพย์ของผู้ค้างภาษีอากรแบบอิเล็กทรอนิกส์ ตามมาตรา ๑๒ ตรี แห่งประมวลรัษฎากร
แทนอธิบดีกรมสรรพากร

 / ข้อ 3 ...

               ข้อ ๓ ในกรณีที่รองอธิบดีตามข้อ ๒ ไม่อยู่หรืออยู่แต่ไม่อาจปฏิบัติราชการได้ หรือพ้นจาก
ตำแหน่งที่ดำรงอยู่ มอบอำนาจให้รองอธิบดีตามลำดับที่กำหนดไว้ในคำสั่งกรมสรรพากร เรื่อง การมอบอำนาจ
หน้าที่ในการสั่งและปฏิบัติราชการแทนอธิบดีกรมสรรพากรที่มีผลใช้บังคับในขณะนั้น เป็นผู้มีอำนาจ
ออกหมายเรียก เอกสาร หรือหลักฐานเกี่ยวกับข้อมูลบัญชีเงินฝากธนาคารของผู้ค้างภาษีอากรและ
หลักฐานเกี่ยวกับข้อมูลการถือหลักทรัพย์ของผู้ค้างภาษีอากรแบบอิเล็กทรอนิกส์ ตามมาตรา ๑๒ ตรี
แห่งประมวลรัษฎากร แทนอธิบดีกรมสรรพากร

                ข้อ ๔ คำสั่งนี้ให้ใช้บังคับตั้งแต่วันที่ที่ลงในคำสั่งนี้เป็นต้นไป

สั่ง ณ วันที่ 3 มีนาคม พ.ศ. ๒๕60

 ประสงค์ พูนธเนศ

 (นายประสงค์ พูนธเนศ)
 อธิบดีกรมสรรพากร